बरेली। जिले के 340 मतदान केंद्रों पर चुनाव कर्मचारियों और अधिकारियों के स्वास्थ्य की देखभाल की जिम्मेदारी स्वास्थ्य विभाग पर होगी। सभी बूथों पर डॉक्टरों और एएनएम की ड्यूटी लगाई गई है। ये स्वास्थ्य कर्मचारी अपने साथ ओआरएस, एंटीबायोटिक, बुखार की दवाएं और डिहाइड्रेशन की दवाएं भी रखेंगे। मौसम बेहद गर्म होने की वजह से बीएलओ, पीठासीन अधिकारियों और अन्य लोगों को तत्काल चिकित्सा सेवाएं उपलब्ध कराने के लिए इनकी ड्यूटी लगाई गई है।